《送庞元化大参之闽元化以都谏有名》
明代·王缜

岩岩正色立朝间，纵有雷霆不解颜。风急飞鹏搏瀚海，日和鸣凤集岐山。

为官味淡逢人好，作德心休到处闲。从古庙堂钧轴客，英雄多在外台还。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。